2024 இந்தியன் பிரீமியர் லீக் இறுதிப் போட்டி

**2024 இந்தியன் பிரீமியர் லீக் இறுதிப் போட்டி** (*2024 Indian Premier League final*) 26 மே 2024 அன்று சென்னை எம். ஏ. சிதம்பரம் துடுப்பாட்ட அரங்கத்தில் நடைபெற்றது. கொல்கத்தா நைட் ரைடர்ஸ் தகுதி 1 இல் வென்ற பிறகு இறுதிப் போட்டிக்கு தகுதி பெற்றது. இந்த அணிக்கெதிராக சன்ரைசர்ஸ் ஹைதராபாத் போட்டியிட்டனர், இந்த அணி தகுதி 2 இல் வென்ற பிறகு இறுதிப் போட்டிக்கு தகுதி பெற்றனர்.

இதில் நாணய சுழற்சியில் வென்ற சன்ரைசர்ஸ் ஹைதராபாத் அணி துடுப்பெடுத்தாடுவதைத் தேர்வு செய்து 18.3 பந்துப் பரிமாற்றங்களில் 113 ஓட்டங்கள் மட்டுமே எடுத்தது. கொல்கத்தா நைட் ரைடர்ஸ் 10.3 பந்துப் பரிமாற்றங்களில் இலக்கை எளிதில் துரத்தி, போட்டியை எட்டு இலக்குகள் வித்தியாசத்தில் வென்று, மூன்றாவது ஐபிஎல் பட்டத்தை வென்றது. கே. கே. ஆர் வீரர் மிட்செல் ஸ்டார்க் 2 இலக்குகள் மற்றும் 2 பிடிகளை எடுத்ததற்காக ஆட்ட நாயகனாகத் தேர்வு செய்யப்பட்டார். சுனில் நரைன் (கே. கே. ஆர்.) 488 ஓட்டங்கள் எடுத்து போட்டி முழுவதும் 17 இலக்குகளை வீழ்த்தியதற்காக இந்தப் பருவத்தின் சிறந்த வீரராகத் தேர்வு செய்யப்பட்டார்.

## பின்னணி
இந்தப் போட்டித் தொடரின் போட்டிகளின் அட்டவணையின் ஒரு பகுதி 22 பிப்ரவரி 2024 அன்று அறிவிக்கப்பட்டது, இதில் 21 போட்டிகளைக் கொண்ட முதல் 17 நாட்களுக்கான அட்டவணை அடங்கும். மீதமுள்ள போட்டிகள் 25 மார்ச் 2024 அன்று அறிவிக்கப்பட்டன. தகுதி 1 மற்றும் தகுதி நீக்கப் போட்டிகள் அகமதாபாத் உள்ள நரேந்திர மோடி ஸ்டேடியத்தில் மே 21 முதல் 22 வரை நடைபெறும் என்றும், தகுதி 2 மற்றும் இறுதிப் போட்டிகள் சென்னையில் நடைபெறும் என்றும், 2011 மற்றும் 2012 க்குப் பிறகு மூன்றாவது ஐபிஎல் இறுதிப் போட்டி நடைபெறும் இடமாகவும் அறிவிக்கப்பட்டது. கொல்கத்தா நைட் ரைடர்ஸ் மற்றும் சன்ரைசர்ஸ் ஹைதராபாத் அணிகள் இறுதிப் போட்டிக்குத் தகுதி பெற்றன. கொல்கத்தா நான்காவது முறையாக இறுதிப் போட்டியில் விளையாடியது. முன்னதாக இரண்டு முறை (2012,2014) வெற்றி பெற்றுள்ளது, அதற்கு முன்பு 2021 இந்தியன் பிரிமியர் லீக்கில் இரண்டாம் இடத்தைப் பிடித்தது. ஹைதராபாத் தனது மூன்றாவது இறுதிப் போட்டியில் விளையாடியது. 2016 இல் வெற்றியையும் 2018 இல்  இரண்டாம் இடத்தை வென்றது.

## இறுதிப் போட்டிக்கு வந்து சேர்ந்த பாதை
சன்ரைசர்ஸ் ஹைதராபாத் லீக் அட்டவணையில் 8 ஆட்டங்களில் வென்று 7 ஆட்டங்களில் தோல்வியடைந்து மொத்தம் 17 புள்ளிகளுடன் இரண்டாவது இடத்தைப் பிடித்தது. குஜராத் டைட்டன்ஸ் அணிக்கு எதிரான ஆட்டம் கைவிடப்பட்டது. அவர்கள் தகுதி 1 இல் கொல்கத்தா நைட் ரைடர்ஸிடம் தோல்வியடைந்தனர், மேலும் இறுதிப் போட்டியில் இடம் பெற தகுதி 2 இல் ராஜஸ்தான் ராயல்ஸ் அணியை தோற்கடிக்க வேண்டியிருந்தது.

சென்னை சூப்பர் கிங்ஸ், ராஜஸ்தான் ராயல்ஸ் மற்றும் பஞ்சாப் கிங்ஸ் அணிகளுக்கு எதிராக கொல்கத்தா நைட் ரைடர்ஸ் 3 தோல்விகளை மட்டுமே சந்தித்தது. குஜராத் டைட்டன்ஸ் மற்றும் ராஜஸ்தான் ராயல்ஸ் அணிகளுக்கு எதிரான 2 போட்டிகள் கைவிடப்பட்டன. மீதமுள்ள 9 போட்டிகளில் வெற்றி பெற்று மொத்தம் 20 புள்ளிகளைப் பெற்று லீக் அட்டவணையில் முதலிடத்தைப் பிடித்தது. இந்த அணியினர் தகுதி 1 போட்டியில் சன்ரைசர்ஸ் ஹைதராபாத்தை தோற்கடித்து இறுதிப் போட்டியில் தங்கள் இடத்தைப் பிடித்தனர்.

ஆதாரம் *ESPNcricinfo* 

## போட்டி

### போட்டி அலுவலர்கள்

* **கள [[நடுவர் (துடுப்பாட்டம்)|நடுவர்கள்]]** ஜெயராமன் மதனகோபால் (இந்தியா), நிதின் மேனன் (இந்தியா) 
* **மூன்றாம் நடுவர்** மைக்கேல் கோஃப் (இங்கிலாந்து) 
* **[[நான்காவது நடுவர்]]** வீரேந்தர் ஷர்மா (இந்தியா) 
* **போட்டி நடுவர்** மனு நய்யர் (இந்தியா) 
* நாணய சுழற்சி-சன்ரைசர்ஸ் ஹைதராபாத் நாணய சுழற்சியில் வென்று துடுப்பெடுத்தாடுவதைத் தேர்வு செய்தது.

### சன்ரைசர்ஸ் ஹைதராபாத் ஆட்டப்பகுதி
நாணய சுழற்சியின் வென்ற சன்ரைசர்ஸ் ஹைதராபாத் அணி துடுப்பெடுத்து ஆடுவதைத் தேர்வு செய்தது. அணி ஆரம்பத்திலேயே இலக்குகளை இழந்து வந்தது. ஒருபோதும் முழுமையாக மீள இயலவில்லை. ஆத்திரேலிய வேகப்பந்து வீச்சாளர் மிட்செல் ஸ்டார்க் வீசிய முதல் பந்துப் பரிமாற்றத்தில் அபிஷேக் சர்மா வெறும் 2 ஓட்டங்களுக்கு ஆட்டமிழந்தார். ஆஸ்திரேலிய துடுப்பாட்ட வீரர் திராவிசு கெட் விரைவில் ஆட்டமிழந்தார், நடுத்தர விரைவுப்பந்து வீச்சாளர் வைபவ் அரோரா பந்துவீச்சில் ஓட்டமேதும் எடுக்காமல் ஆட்டமிழந்தார். அணியின் உயர்மட்ட வரிசை தொடர்ந்து தடுமாறிக் கொண்டிருந்தது, ராகுல் திரிபாதி இசுடார்க்கின் பந்துவீச்சில் பிடிபடுவதற்கு முன்பு 9 ஓட்டங்கள் எடுத்தார், இதனால் அணி நான்காவது பந்துப் பரிமாற்றத்தில் 3 இலக்குகள் இழப்பிற்கு 21 ஓட்டங்கள் எடுத்திருந்தது.

தென்னாப்பிரிக்காவின் எய்டன் மார்க்ராம் 23 பந்துகளில் 20 ஓட்டங்கள் எடுத்து ஆட்டத்தை நிலைநிறுத்த முயன்றார், ஆனால் அவரும் வீழ்ந்தார், மேற்கிந்தியத் தீவுகளின் பல்திறனர் ஆண்ட்ரே ரஸ்ஸலின் பந்துவீச்சில் பிடி கொடுத்தார். நிதிஷ் குமார் ரெட்டி 13 ஓட்டங்களைச் சேர்த்து வேகப்பந்து வீச்சாளர் ஹர்ஷித் ராணாவிடம் ஆட்டமிழந்தார், அதே நேரத்தில் தென்னாப்பிரிக்காவின் ஏய்னறிச் கிளாசென் 16 ஒட்டங்களைப் பங்களித்தார். சபாஸ் அகமது சுழற்பந்து வீச்சாளர் வருண் சக்ரவர்த்தி பந்துவீச்சில் பிடி கொடுப்பதற்கு முன்பு 8 ஓட்டங்களை எடுத்தார், மேலும் இம்பேக்ட் வீரர் அப்துல் சமத் ரஸ்ஸலின் பந்தில் 4 ஓட்டங்களுக்கு பின்னால் பிடி கொடுத்தார். அணித்தலைவர் பாட் கம்மின்ஸ், இரண்டு நான்குகள் மற்றும் ஒரு ஆறு உட்பட 19 பந்துகளில் 24 ஓட்டங்கள் எடுத்தார், ஆனால் ரஸ்ஸலின் பந்துவீச்சில் அவர் பிடிபட்டபோது அவரது முயற்சி தோல்வியுற்றது. ஜெய்தேவ் உனட்கட் மற்றும் புவனேஷ்வர் குமார் ஆகியோர் அதிகம் ஓட்டங்கள் சேர்க்கவில்லை, உனட்கட் இலக்கிற்கு முன் கால் என்ற முறையில் ஆட்டமிழந்தார். நரைனுக்கு 4 ஓட்டங்களுக்கும், குமார் 0 ஓட்டங்களுடனும் ஆட்டமிழக்காமல் இருந்தனர்.

கே. கே. ஆரின் பந்துவீச்சு தாக்குதலை ஆண்ட்ரே ரஸ்ஸல் வழிநடத்தினார், அவர் 19 ஓட்டங்களுக்கு 3 இலக்குகளை வீழ்த்தினர். மிட்செல் ஸ்டார்க் 14 ஓட்டங்களுக்கு 2 இலக்குகளையும், அர்ஷித் ராணா 24 ஓட்டங்களுக்கு 3 இலக்குகளையும் வீழ்த்தினர். சுனில் நரைன் மற்றும் வருண் சக்ரவர்த்தி ஆகியோர் முறையே 16 மற்றும் 9 ஓட்டங்களைக் கொடுத்து தலா ஒரு இலக்கினை வீழ்த்தினர். அணியின் ஆட்டப்பகுதி நேரத்தில் 13 உதிரி வகை ஓட்டங்கள் அடங்கும், ஆனால் அவர்களின் ஒட்டுமொத்த ஓட்ட விகிதம் 6.10 இறுதியில் போதுமானதாக இல்லை.

### கொல்கத்தா நைட் ரைடர்ஸ் ஆட்டப்பகுதி
மேற்கிந்தியத் தீவுகள் அணியின் சுனில் நரைனை கொல்கத்தா நைட் ரைடர்ஸ் அணி ஆரம்பத்தில் இழந்த போதிலும், கொல்கத்தா நைட் ரைடர்ஸ் அணி தொடக்கம் முதலே அபாரமாக விளையாடியது. இரண்டாவது பந்துப் பரிமாற்றத்தில் அணித்தலைவர் பாட் கம்மின்ஸ் பந்து வீச்சில் சாபாஸ் அகமது பிடி கொடுத்து ஆட்டமிழப்பதற்கு முன்பு நரைன் 2 பந்துகளில் 6 ஓட்டங்கள் எடுத்தார். இது வெங்கடேஷ் அய்யரை ஆடுகளத்திற்குக் கொண்டு வந்தது, அவர் தொடக்க ஆப்கானித்தான் துடுப்பாட்டாளர் ரஹ்மானுல்லா குர்பாசுடன் இணைந்து இலக்கை நோக்கிய வேகமான துரத்தும் ஆட்டத்தைக் கட்டுப்படுத்தினார். குர்பாஸ் 32 பந்துகளில் ஐந்து நான்குகள் மற்றும் இரண்டு ஆறுகள் உட்பட 39 ஓட்டங்கள் எடுத்தார், இறுதியில் ஒன்பதாவது பந்துப் பரிமாற்றத்தில் சாபாஸ் அகமதுவால்  ஆட்டமிழந்தார். குர்பாஸை இழந்த பிறகு ஐயர் தனது ஆட்டத்தைத் தொடர்ந்தார், வெறும் 24 பந்துகளில் தனது அரைசதத்தை எட்டினார். கொல்கத்தா நைட் ரைடர்ஸ் அணித்தலைவர் ஸ்ரேயாஸ் ஐயர் அவருடன் ஆட்ட எல்லையில் சேர்ந்து 3 பந்துகளில் 6 ஓட்டங்கள் எடுத்து ஒன்பது பந்துப்பரிமாற்றங்கள் மீதமுள்ள நிலையில் இலக்கை அடைய உதவினார்.

இந்திய வேகப்பந்து வீச்சாளர் புவனேசுவர் குமார் தனது 25 ஓட்டங்களையும், டி. நடராஜன் தனது 2 பந்துப் பரிமாற்றங்களில் 29 ஓட்டங்களையும் விட்டுக்கொடுத்தனர். சாபாஸ் அகமது குர்பாஸின் விக்கெட்டை எடுக்க முடிந்தது, 2 பந்துப் பரிமாற்றங்களில் 22 ஓட்டங்களுக்கு 1 இலக்கினை வீழ்த்தினார். பாட் கம்மின்ஸ் மட்டுமே மற்ற இலக்குகளை வீழ்த்திய வீரராக இருந்தார், நரைனின் இலக்கைக் கைப்பற்றி, அவரது 2 பந்துப் பரிமாற்றத்தில் 18 ஓட்டங்களுக்கு 1 இலக்கை வீழ்த்தினார்.

கொல்கத்தா நைட் ரைடர்ஸ் அணி 8 இலக்குகள் வித்தியாசத்தில் ஒரு தீர்க்கமான வெற்றியைப் பெற்று மூன்றாவது இந்தியன் பிரிமியர் லீக் பட்டத்தை வென்றது.

## ஆட்டப் புள்ளி விவரங்கள்

### முதல் ஆட்டப்பகுதி

|colspan="4"| உதிரிகள் 13 (பை 5, எல்பி 2, அக 6)  **மொத்தம் 113 (18.3 பந்துப் பரிமாற்றங்கள்)**
|8
|3
| 6.10 ஓட்ட விகிதம்

**இலக்குகள் வீழ்ச்சி:** 2–1 (அபிசேக், 0.5 ஓ), 6–2 (ஹெட், 1.6 ஓ), 21–3 (திரிபாதி, 4.2 ஓ), 47–4 (ரெட்டி, 6.6 ஓ), 62–5 (மார்க்ரம், 10.2 ஓ), 71–6 (சாபாஸ், 11.5 ஓ), 77–7 (சமது, 12.4 ஓ), 90–8 (கிளாசீன், 14.1 ஓ), 113–9 (உனாட்கட், 17.5 ஓ), 113–10 (கம்மின்ஸ், 18.3 ஓ)

## இரண்டாவது ஆட்டப்பகுதி

|colspan="4"| உதிரிகள் 11 (பை4, எல்பி 2, அ 5)  **மொத்தம் 114/2 (10.3 ஓவர்கள்)**
|10
|6
| 10.85 ஓட்ட விகிதம்

**இலக்குகள் வீழ்ச்சி:** 11–1 (நரைன், 1.2 ஓ), 102–2 (குர்பாசு, 8.5 ஓ)

## மேற்கோள்கள்

## வெளி இணைப்புகள்

* 
* *[[இஎஸ்பிஎன் கிரிக்கின்ஃபோ|ESPNcricinfo]]* இல் ஸ்கோர்கார்டு

பகுப்பு:இந்தியன் பிரீமியர் லீக்
பகுப்பு:துடுப்பாட்டப் போட்டித் தொடர்கள்
பகுப்பு:2024இல் துடுப்பாட்டம்